กระทรวงมหาดไทย ขับเคลื่อนยุทธศาสตร์ชุมชนท่องเที่ยว OTOP นวัตวิถีอย่างต่อเนื่อง หวังให้ชุมชนสร้างรายได้และลดคสามเหลื่อมล้ำ
กระทรวงมหาดไทย ขับเคลื่อนยุทธศาสตร์ชุมชนท่องเที่ยว OTOP นวัตวิถีอย่างต่อเนื่อง หวังให้ชุมชนสร้างรายได้และลดคสามเหลื่อมล้ำนายนิสิต จันทร์สมวงศ์ อธิบดีกรมการพัฒนาชุมชน กระทรวงมหาดไทย เปิดเผยถึงการผลักดันแผนยุทธศาสตร์ส่งเสริมชุมชนท่องเที่ยว OTOP นวัตวิถี ที่กำลังดำเนินการอย่างต่อเนื่องและเข้มข้นว่า ตั้งเป้าหมายให้ชุมชนมีรายได้เพิ่มขึ้น จากการจำหน่ายสินค้าและกิจกรรมด้านการท่องเที่ยวชุมชน ขณะที่คนในชุมชนจะต้องมีความสุขควบคู่กันไปด้วย รวมถึงนักท่องเที่ยวที่เข้ามาเที่ยวในชุมชนก็ต้องได้รับความพึงพอใจ โดยการผลักดันยุทธศาสตร์ได้นำกลยุทธ์ต่างๆ ทั้งการเพิ่มประสิทธิภาพการบริหารจัดการชุมชนท่องเที่ยว การประสานความร่วมมือกับภาคีเครือข่าย ตลอดจนการสร้างคุณค่าและพัฒนาแหล่งท่องเที่ยวในชุมชน พร้อมทั้งใช้กลยุทธ์พัฒนาและยกระดับมาตรฐานผลิตภัณฑ์ การบริการในชุมชนท่องเที่ยว ซึ่งเป็นส่วนสำคัญที่จะทำให้เกิดรายได้สู่ชุมชน ส่วนกลยุทธ์ด้านกา รส่งเสริมการตลาดและเชื่อมโยงธุรกิจการท่องเที่ยว ได้ดำเนินงานอย่างเข้มแข็ง โดยประสานงานกับภาคีด้านการท่องเที่ยว การพัฒนาช่องทางสื่อประชาสัมพันธ์ รวมทั้งการจัดกิจกรรมส่งเสริมการตลาด เพื่อทำให้เกิดความต้องการที่จะเดินทางสู่ “ชุมชนท่องเที่ยว OTOP นวัตวิถี” มากขึ้น เมื่อมีการส่งเสริมทิศทางการพัฒนาอย่างชัดเจน การเดินหน้าพัฒนาชุมชนท่องเที่ยวก็จะมีความเข้มแข็ง และมีโอกาสประสบความสำเร็จตามเป้าหมายมากขึ้นด้วย รวมถึงบุคลากรภายในชุมชนก็จะทุ่มเททำงานอย่างเต็มที่ เพราะหวังว่าโครงการนี้จะสร้างรายได้ และลดความเหลื่อมล้ำ สร้างความสุขในชุมชน ตามเป้าหมายหน่วยงานได้เป็นอย่างดี (เอกสารข่าว)